**Vedtægt for samarbejde**

**om**

(fx fælles medarbejdere, fælles administration, vikardækning)

(Model C)

# Aftalens parter og grundlag

## Samarbejdsaftalen indgås mellem (Navn) Menighedsråd og (Navn) Menighedsråd.

## Aftalen er indgået i henhold til § 42a i bekendtgørelse nr. 1299 af 8. november 2023 af lov om menighedsråd.

# Formål

## Formålet med samarbejdet er:

*Eksempler:*

* *at styrke de driftsmæssige og administrative opgaver,*
* *at opnå en fleksibel anvendelse af de fælles ressourcer i sognene*
* *at skabe en attraktiv arbejdsplads, med et højt fagligt niveau og mulighed for faglig sparring, og/eller*
* *at reducere de nuværende udgifter til vikardækning*

# Samarbejdets indhold

## Dette samarbejde omfatter:

*Eksempler:*

* *gensidig afløsning og ferievikariering på tværs af sognene,*
* *fælles (organist, kirkesanger, sognemedhjælper) i sognene*
* *fælles indkøb af …*
* *fælles lokaler til kordegnekontor*

# Koordinering

## Samarbejdet koordineres af:

*Eksempler:*

* *kontaktpersonerne og/eller formændene fra de deltagende menighedsråd, eller*
* *den daglige leder ansat ved (navn) menighedsråd, eller*
* *en medarbejder/præst, eller*
* *et fælles udvalg*

## Koordineringsopgaven giver ikke ledelseskompetence i forhold til personalet i samarbejdet.

*Tilvalg:*

* *4.3: Det fælles udvalg handler på menighedsrådenes vegne i relation til de opgaver, som samarbejdet vedrører og indenfor de budgetmæssige rammer.*

# Personaleforhold

## Alle medarbejdere bevarer deres ansættelse i hver deres menighedsråd.

*Tilvalg:*

* *5.2 Den koordinerende medarbejder refererer til det fælles udvalg, jf. pkt. 4.1 og 4.3 i relation til de fælles opgaver.*

# Finansiering

## Samarbejdets økonomi administreres gennem (navn) menighedsråds kirkekasse.

## Samarbejdet finansieres ved, at de deltagende menighedsråd afsætter midler i budgettet og indbetaler til den kirkekasse, hvor samarbejdet økonomi administreres fra.

## Fordelingen af udgifterne sker ved:

Eksempler:

* En fast fordelingsnøgle på (antal)% til (navn) menighedsråd, og (antal)% til (navn) menighedsråd, eller
* *betaling/refusion for budgetterede udgifter fordelt efter hver kirkes faktiske forbrug. Fordelingen sker på baggrund af det årlige regnskab i (måned). I regnskabet indgår (anfør overordnede udgiftsposter).*

## Hvert år i (måned) udarbejder (udvalget, kasseren for (navn) menighedsråd, den daglige leder) budget og regnskab for samarbejdet, som foreligges menighedsrådene. Der udarbejdes kvartalsvise budgetopfølgninger til (udvalget/menighedsrådene). Eventuelle løbende tilpasninger af budgettet forudsætter enighed blandt rådene.

## (Navn) menighedsråd stiller (lokale) til rådighed for samarbejdet. (Navn) menighedsråd kompenseres:

*Eksempler:*

* *gennem en anslået lejeværdi på (kr.), der indgår i det årlige regnskab, eller*
* *ikke herfor.*

# Tilsyn

## De deltagende menighedsråd fører tilsyn med dette samarbejde og at vilkårene i denne vedtægt overholdes.

# Optagelse i samarbejdet

## Øvrige menighedsråd i provstiet kan optages i samarbejdet, såfremt de samarbejdende menighedsråd er enige om det.

## Ved menighedsråds optagelse i samarbejdet udarbejdes et tillæg til vedtægten.

# Uenighed om fortolkning af vedtægten

## Eventuelle uoverensstemmelser opstået mellem menighedsrådene om vilkårene for dette samarbejde søges først løst i samarbejde mellem menighedsrådene. Uenigheder kan indbringes for biskoppen.

# Ændringer i vedtægten

## Der kan foretages ændringer i vedtægten, såfremt de deltagende menighedsråd er enige herom.

# Udtræden og ophævelse af samarbejdet

## Et menighedsråd kan opsige sin deltagelse i samarbejdet med (fx 8 eller 12) måneders varsel (til udgangen af et regnskabsår). Et menighedsråd kan udtræde af samarbejdet med kortere varsel, såfremt de øvrige menighedsråd samtykker heri.

## Et udtrædende menighedsråd vedbliver at hæfte for sin forholdsmæssige andel af de samlede udgifter på udtrædelsestidspunktet, indtil denne forpligtelse er afviklet.

## *Tilvalg:*

## *11.3 Ved opløsning af samarbejdet:*

* *foretages en ligelig fordeling af inventaret til hvert menighedsråd, eller*
* *foretages en fordeling af inventaret på baggrund af fordelingsnøglen, eller*
* *sælges inventaret – evt. til det ene menighedsråd – og indtægterne fordeles mellem menighedsrådene efter fordelingsnøglen i pkt. 6.3., eller*
* *tilfalder det fælles inventaret (navn) menighedsråd.*

*Tilvalg:*

## *11.4 Ved et menighedsråds udtræden af samarbejdet:*

* *foretages en værdiansættelse af inventaret, og det udtrædende menighedsråd kompenseres for dette råds andel af den anslåede værdi efter fordelingsnøglen i pkt. 6.3., eller*
* *tilfalder alle værdier i samarbejdet de tilbageværende menighedsråd, så samarbejdet kan fortsætte uafhængigt af et råds udtræden.*

# Ikrafttræden og offentliggørelse

## Denne samarbejdsaftale træder i kraft den (dato)

## Vedtægten er tilgængelig på (navn) Stifts hjemmeside ([www.xxx.dk](http://www.xxx.dk)). Vedtægten kan rekvireres fra de samarbejdende menighedsråd.

|  |  |
| --- | --- |
| Dato | Dato |
|  |  |
| (formand) | (formand) |

Bemærk at punkterne 2, 4 og 9 ikke er obligatoriske i vedtægten.

Dvs. at vedtægten *skal* indeholde oplysninger om, hvilke menighedsråd der deltager i samarbejdet, hvad samarbejdet vedrører, finansieringen af samarbejdet, tilsyn, vilkår for andre menighedsråds optagelse i samarbejdet, afgørelse om uenighed om vedtægtens fortolkning, vilkår for ophævelse af samarbejdet og om, hvor vedtægten er offentliggjort, og hvorfra den kan rekvireres.